तमिलनाडु की मुख्यमंत्री जयललिता यानी अम्मा की सेहत की रिपोर्ट मांगे जाने वाली याचिका को फालतू मानते हुए मद्रास हाई कोर्ट ने खारिज कर दिया है। याचिकाकर्ता ने अपनी अर्जी में जयललिता के स्वास्थ्य और अंतरिम मुख्यमंत्री की जानकारी मांगी थी। अदालत ने कहा कि यह महज ‘पब्लिसिटी पिटीशन’ है। लिहाजा इसे खारिज किया जाता है। इस बीच बीते मंगलवार को मद्रास हाईकोर्ट ने तमिलनाडु सरकार से कहा था कि वह एक दिन के अंदर मुख्यमंत्री की सेहत से जुडी जानकारियां देकर सारी आशंकाएं दूर करे।